**Az Ifjúsági Garancia Plusz segít, hogy megtaláld az utad!**

**Elmúltál 15 éves, de még nem vagy 30 és**

**jelenleg nem tanulsz, és nem is dolgozol?**

Az **Ifjúsági Garancia Plusz** a 30 év alatti nem tanuló és nem is dolgozó fiatalokat segítő, **az ifjúsági munkanélküliség csökkentését, a fiatalok élethelyzetének javítását célzó rendszer**, melynek keretében **a GINOP Plusz-4.1.1-23 munkaerőpiaci program** különböző támogatásokat kínál az elhelyezkedéshez vagy tanuláshoz. **A programban való részvételhez szükséges, hogy regisztráltasd magad a lakóhelyed, vagy tartózkodási helyed szerint illetékes járási hivatal foglalkoztatási osztályán és lépj be az Ifjúsági Garancia Pluszba!**

**Elhelyezkedéshez!**

A program keretében segítünk, hogy munkatapasztalatra tegyél szert, vagy újra állást találj. 4, vagy 6 hónap időtartamra a bruttó bér 50%-át (legfeljebb havi 250 000 Ft-ot) jelentő **bértámogatás**t nyújthatunk a munkáltatónak, aki 30 év alatti fiatalt foglalkoztat.

**Mobilitáshoz!**

Ha a lakóhelyedtől legalább 60 km-re, vagy távolabb sikerül elhelyezkedned, akkor **lakhatási támogatást** igényelhetsz maximum 1 évre az albérlet költségeihez. Ha nem a lakóhelyed szerinti településen, de 60 kilométeren belül találtál munkát **utazási támogatást** kérhetsz maximum 1 évre.

**Tanuláshoz!**

Nincs szakmád, vagy ami van az jelenleg nem keresett a munkaerőpiacon? A program keretében támogatást igényelhetsz egy piacképes szakma vagy szakképesítés elsajátításához. A tanfolyam ideje alatt a **képzés**i díj mellett a megélhetés költsége, az útiköltség és a gyerekfelügyelet költsége is támogatható. Új végzettséged segíthet, hogy sikeresen kapcsolódj be a munka világába.

**Vállakozás indításához!**

Ha kialakult üzleti elképzelésed van, saját **vállalkozásod beindításához** is segítséget adhat a program. Egy rövid képzés és üzleti terved véglegesítése után elindíthatod vállalkozásodat. A kezdeti költségeket 6 havi minimálbér összegével támogatjuk meg, sőt tőketámogatást is igényelhetsz.

**Nem tudod merre tovább? Segítünk!**

Ha bizonytalan vagy a jövőddel kapcsolatban, segítséget kaphatsz terveid kialakításához különböző **munkaerőpiaci szolgáltatások**on keresztül, hogy felkészülten vágj bele a pályaválasztásba, pályamódosításba vagy az álláskeresésbe. A tanácsadó szakemberek egyéni és csoportos tréningek keretében segítenek megtalálni a számodra legmegfelelőbb szakmát, az önéletrajzírás és álláspályázat készítés rejtelmeibe is bevezetnek. Bármilyen, álláskereséshez kapcsolódó nehézség, kérdés esetén fordulhatsz hozzájuk.

**FIGYELD és írd a keresőbe a munka.hu, az ifjusagigarancia.munka.hu, vagy a facebookon az Ifjúsági Garancia oldal elérését mert a program különböző támogatásairól ott találsz pontos és részletes információt – többek között az indítás dátumát és a kérelem beadásának feltételeit.**

**Az Ifjúsági Garancia Plusz programba történő BELÉPÉSI PONTOK a lakóhelyed, illetve tartózkodási helyed szerint illetékes járási hivatal foglalkoztatási osztálya, melynek elérhetőségét az nfsz.munka.hu oldalon találod.**

**Ifjúsági tanácsadódat az** **ifigari.borsod@borsod.gov.hu****,**

**e-mail címen érheted el.**

A program az Európai Szociális Alap Plusz és Magyarország Kormányának társfinanszírozásával valósul meg.